VI Europos futbolo čempionatas
VI Europos futbolo čempionatas vyko 1980 m. birželio 11–22 d. Italijoje (Milanas, Neapolis, Roma, Turinas). Turnyre dalyvavo 8 rinktinės, teisę dalyvauti finaliniame turnyre įgijusios po atrankos varžybų (italai pateko be atrankos). Antrąkart čempionais tapo vokiečiai. Tai buvo pirmasis Europos čempionatas, kurio šeimininkai nedalyvavo atrankinėse varžybose.